Zezen surfa

Zezen surfa () India hegoaldeko Kerala estatuan jokatzen den kirol tradizional bat da, uzta bilketarekin lotuta dagoena. 

Abuzua eta iraila artean jokatzen da Maramadi Jaialdiaren baitan. Kerala estatu guztian zehar egiten da, baina lasterketa ezagunena Anandapally herrian egiten da.  

 Historia 
Anandapallyko lasterketak 1950ean izan zuen lehen ekitaldia. Tradizionalki abuztuaren 15ean jokatzen zen, Indiaren independentzia eguna oroituz. 2008an amaitzear egon zen Epaitegi Nagusiak animaliak ikuskizunetan erabiltzea debekatu baitzuen, hala ere zezen surfak bizirik jarraitu du. 

 Deskribapena 
300px|thumb|Lasterketaren bideoa.
Futbol zelai baten tamaina duen eremuan jokatzen da. Eremua urez betetzen da orkatila estaltzeraino. Uztarri batek lotzen duen idi pareak eremuari bueltak ematen dizkio atzean gidaria (surflaria) duela. Gidariak zurezko makila baten gainean surfeatzen du eta albo banatan laguntzaileak izaten ditu idi parea gidatzen. 

30-50 talde inguruk hartzen dute parte. 2024an 60 idi-pare bildu ziren estatuko zortzi barrutitatik etorritakoak. Banan bana aritzen dira erlojupekoan, eta denbora gutxien erabiltzen duena izaten da irabazlea. Bestelako sarituak ere izaten dira, estilo onena duena, idi ederrenak... Keralako jauntxoak dira sariak eta dirusariak ematen dituztenak. Lasterketak egun osoa hartzen du, hasi egunsentitik eta ilunabarreraino. 

Idiak berariaz zaintzen dira eta elikatzen dira zezen surfean parte hartzeko. Ilea orrazten zaie eta adarrak  leuntzen zaizkie lokatzetan sartu aurretik ahalik eta itxura onena eduki dezaten. 

Ikusleek eremuaren ertzak betetzen dituzte, distantzia seguruan, eta emozioz oihuka eta kantuan aritzen dira. 

 Erreferentziak 

 Kanpo estekak 

Kategoria:Indiako kirola
Kategoria:Keralako kultura
Kategoria:Kirolak
Kategoria:Animaliak kirolean